Andy Bey

Andy Bey (28. lokakuuta 1939 Newark, New Jersey – 26. huhtikuuta 2025) oli yhdysvaltalainen jazzlaulaja ja -pianisti.AllMusic: Andy BeyThe New York Times: CABARET REVIEW; Crooning Softly to Conceal the Pain Hän aloitti julkisen esiintymisen 8-vuotiaana ja levytti ensimmäisen sooloalbuminsa 13-vuotiaana. 17-vuotiaana hän perusti sisarustensa Salome ja Geraldine Beyn kanssa kokoonpanon, joka julkaisi kolme albumia ja teki 16 kuukautta kestäneen Euroopan-kiertueen. Kokoonpano hajosi vuonna 1967. Bey teki 1960–1970-luvuilla yhteistyötä Max Roachin, Duke Pearsonin ja Gary Bartzin kanssa. Lyriikoissaan hän muun muassa tuomitsi Yhdysvaltain osallistumisen Vietnamin sotaan.

Bey toimi pitkään yhteistyössä pianisti Horace Silverin kanssa. Yhteistyön tuloksena syntyi monia hengellisiin teemoihin liittyneitä levytyksiä. Vuonna 2005 Bey sai Grammy-ehdokkuuden albumistaan American Song.LA Phil: Andy Bey 

Bey oli avoimesti homoseksuaalinen.JazzTimes: Homophobia in Jazz Hän oli HIV-positiivinen.NPR: Andy Bey's 'American Song'

 Lähteet 

Luokka:Yhdysvaltalaiset jazzlaulajat
Luokka:Yhdysvaltalaiset jazzpianistit
Luokka:Vuonna 1939 syntyneet
Luokka:Vuonna 2025 kuolleet